

Ulica dr. Franje Tuđmana 5, 23232 NIN

Tel./fax. 023 264 196; www. vrtic-morska-vila.hr, OIB: 52231121132

**DJEČJI VRTIĆ „MORSKA VILA NIN**

**UPRAVNO VIJEĆE**

KLASA: 601-02/23-01/02

URBROJ: 2198-10-08-02-23-12

Nin, 14. rujna 2023. godine

**ZAPISNIK**

s  **10. sjednice**  Upravnog vijeća Dječjeg vrtića „Morska vila“ Nin održane **u četvrtak, 14. rujna 2023**. godine s početkom u 13.00 sati u prostorijama Dječjeg vrtića „Morska vila“ Nin.

Prisutne članice i članovi Upravnog vijeća:

1. Ines Jakovčević – predsjednica Upravnog vijeća
2. Linda Maraš - članica
3. Ivica Stulić – odsutan
4. Toni Dražić – član
5. Iva Mustać – članica – zapisničarka na sjednici

Ostali prisutni:

1. Irena Ćuk, ravnateljica Vrtića

**Dnevni red:**

1.Verifikacija Zapisnika s 9. sjednice Upravnog vijeća Vrtića

1. Odluka o donošenju Izvješća o ostvarivanju Godišnjeg plana i programa rada Dječjeg vrtića Morska vila Nin za pedagošku 2022./2023. godinu
2. Odluka o donošenju Godišnjeg plana i programa rada Dječjeg vrtića Morska vila Nin za pedagošku 2023./2024. godinu.
3. Donošenje odluke o raspisivanju natječaja za radno mjesto:
4. odgojitelj /pripravnik
5. pomoćnik za djecu s teškoćama u razvoju
6. Razno

Na samom početku sjednice predsjednica Upravnog vijeća ima primjedbu, te napominje da je na prethodnoj sjednici vijećnik Ivica Stulić tražio da se ubuduće sjednice Upravnog vijeća Vrtića snimaju ( tonski zapis) . Ravnateljica je rekla da nema ništa protiv i da će za sljedeću sjednicu nabaviti diktafon za snimanje sjednica.

Isto tako ravnateljica predlaže da se 3. točka ovog Dnevnog reda izbaci - Odluka o donošenju Godišnjeg plana i programa rada Dječjeg vrtića Morska vila Nin za pedgošku godinu 2023./2024., te da se stavi na sljedeću sjednicu Upravnog vijeća. Tako točka 4. dnevnog reda postaje točka 3. dnevnog reda

**Ad1.) Verifikacija Zapisnika s 9. sjednice Upravnog vijeća Vrtića**

Ravnateljica napominje da je omaškom u Zapisnik s 9. sjednice Upravnog vijeća, nije ušlo izlaganje vijećnika Ivice Stulića i njegovo nezadovoljstvo vezano uz plaćanje vrtića, kada u tijeku jedne pedagoške godine roditelj-korisnik usluga ima pravo iz privatnih razloga svoje dijete ne voditi u Dječji vrtić, najduže dva mjeseca u kontinuitetu.

Za vrijeme nekorištenja usluga Dječjeg vrtića, roditelj ne plaća punu mjesečnu cijenu , već plaća naknadu od 26,54€ mjesečno. Vijećnik Stulić navodi da u Ugovoru o pružanju usluga ranog i predškolskog odgoja ili nekom drugom aktu, nigdje ne piše da je potrebno podnijeti Zahtjve radi ostvarivanja prava na olakšice. Ravnateljica se obvezuje da će u nove Ugovore o pružanju usluga uglaviti članak 7. Ugovora o pružanju usluga, koji glasi : “radi ostvarivanja prava na olakšice i oslobađanja od plaćanja smještaja u Vrtiću potrebno je podnijeti Zahtjev.

**Zapisnik je verificiran jednoglasno s četiri glasa „ZA“.**

**Ad2.) Odluka o donošenju Izvješća o ostvarivanju Godišnjeg plana i programa rada Dječjeg vrtića Morska vila Nina za pedagošku 2022./2023. godinu**

Izvjestiteljica: ravnateljica

Ravnateljica se osvrnula na bitne značajke Izvještaja o radu za 2022./2023. godinu. Odgojno – obrazovni proces temeljen je na suvremenoj humanističko – razvojnoj koncepciji. Osnovna načela koja njegujemo ovim pristupom uključuju slobodu, otvorenost i raznolikost. Osjetljivost odgajatelja za stvaranje pozitivne klime u odgojnoj skupini kao uvjeta uspješnosti cjelokupnog odgojno – obrazovnog procesa, zadovoljavanja potreba djece i njihovih roditelja, bilo je osnovno polazište za odabir aktivnosti i u ovoj pedagoškoj godini.

Cjelovit tekst Godišnjeg izvješća o odgojno-obrazovnom radu DV Morska vila Nin objavljen je na internetskoj stranici <http://vrtic-morska-vila.hr>. Nacrt Godišnjeg izvještaja o odgojno-obrazovnom radu razmatran je i usvojen na sjednici Odgajateljskog vijeća 30. kolovoza 2023. godine.

**Jednoglasno s četiri glasa „ZA“ članovi Upravnog vijeća donosi Godišnje izvješće o odgojno-obrazovnom radu DV Morska vila Nin za pedagošku 2022./23. godinu**.

**Ad3). Donošenje odluke o raspisivanju natječaja za radno mjesto:**

1. odgojitelj /pripravnik
2. pomoćnik za djecu s teškoćama u razvoju

Izvjestiteljica: ravnateljica

Na temelju čl. 26. Zakona o predškolskom odgoju i obrazovanju i čl. 42. Statuta DV Morska vila Nin potrebno je raspisivanje natječaja za sljedeća radna mjesta: a**) odgojitelj / pripravnik**, određeno s punim radnim vremenom na 12 mjeseci Natječaj će se objaviti od 18. do 26. rujna 2023. godine . Rok za podnošenje prijava je 8 dana od dana objave natječaja.

Ravnateljica predlaže Upravnom vijeću da donese takvu odluku.

**Jednoglasno s četiri glasa „ZA“ Upravno vijeće donosi Odluku o objavi natječaja za odgojitelj/pripravnik na određeno s punim radnim vremenom na 12 mjeseci**

**b)pomoćnik za djecu s teškoćama u razvoju**

Ravnateljica predlaže da se raspiše natječaj za radno mjesto Pomoćnik za djecu s teškoćama u razvoju na određeno, puno radno vrijeme do 30. lipnja 2024. godine, zbog upisa u Vrtić djeteta s teškoćama. Natječaj će se objaviti od 18. do 26. rujna 2023. godine.

**Jednoglasno s četiri glasa „ZA“ Upravno vijeće donosi Odluku o objavi natječaja za radno mjesto Pomoćnik za djecu s teškoćama u razvoju na određeno, puno radno vrijeme do 30. lipnja 2024. godine**

Sjednica je završila u 14.00 sati

Zapisničarka: Predsjednica Upravnog vijeća:

Iva Mustać Ines Jakovčević